
Scrisoarea lui Victor Eminescu și Gheorghe Eminescu către A.C. Cuza 


La capitolul „Diverse” din Omagiu lui Mihail Eminescu cu prilejul a 20 de ani de la 
moartea sa, autorii anunțau „festivalurile organizate pentru comemorarea poetului Eminescu”. 

Cel dintâi festival „cu plată organizat de D-1 I. Scurtu, în scopul strângerii unui prim 
fond pentru statuia lui Eminescu” avusese loc pe 9 aprilie la Ateneul Român din Bucureşti. 

Al doilea festival, din 24 aprilie 1909, a fost organizat de Societatea corală „Artă si 
Muncă“ a serbat aniversarea a 20 ani de la moartea lui Mihail Eminescu. 

La Sibiu, revista „Luceafărul“ anunţa că „va închina un număr special memoriei lui 
Eminescu, publicând fotografii inedite şi mai multe articole”. 

La Botoşani, era în pregătire piesa Sărmanul Dionis. 

Sărbătorirea poetului la Focşani se făcea din inițiativa domnilor „TI. Iordănescu şi 
D. Dimiu, primul director, iar al doilea profesor al liceului Unirea”. 

Se anunțau comemorări „la Sinaia şi în întreaga Bucovină” (a se vedea: Omagiu lui 
Mihail Eminescu cu prilejul a 20 de ani dela moartea sa, București, 1909, p. 210-211). 

Presa vremii menţiona: „S'au organizat festivaluri în amintirea lui Eminescu, în Galaţi, 
în București, în lași, Focșani, Sibiu; în Craiova s'a celebrat un 7Ze-Deum la biserica sfintei 
Treimi, din iniţiativa tinerilor dela revista «Ramuri», în ziua de 18 iunie, rezervându-se 
organizarea unui festival pentru mai târziu” („Gazeta Transilvaniei”, nr. 166 din 1/14 august 
1909, p. 2). 

În Bucovina, scria „Viaţa Romînească”, „șase serbări s'au aranjat (...) în amintirea celor 
douăzeci de ani dela moartea lui Eminescu: trei școlare și trei cu caracter general. La gimnaziul 
romîn din Cîmpu-Lung s'a dat cea dintîi serbare comemorativă. (...) La liceul romîn din 
Suceava s'a dat serbarea la 27 iunie. (...) În Cernăuţi s'a aranjat o serbare comemorativi la 
școala normală de învăţători și învățătoare. (...) O serbare comemorativă, cu caracter general, 
au aranjat societățile culturale din Suceava: «Școala Romînăy, «Ciprian Porumbescu» și 
«Clubul Romîn», în ziua de 1 iulie” („Viaţa Romînească”, nr. 7, iulie 1909, p. 100). 

La Sibiu, „întregul program al încheierii anului la şcoala civilă de fete (...) a fost 
consacrat memoriei” lui Eminescu. „Festivitatea s'a ţinut în sala mare a Muzeului Asociaţiunei, 
care la orele 11 era deja plină de public ales, din Sibiiu şi din afară” („Tribuna”, 19 iunie 1909, 
p.4). 

Pregătiri se făceau și la Iași. Autorii volumului detaliau: „Festivalul din laşi. — La 15 
Aprilie a. cor. s'au întrunit la Universitate d-nii A.D. Xenopol, dr. Bogdan, Dragomir 
Hurmuzescu, Simionescu şi dr. Cosmovici, profesori universitari, discutând asupra chipului 


cum s’ar putea comemora mai impunător aniversarea a 20 de ani dela moartea lui Eminescu. 

Pe lângă solemnitatea religioasă şi serbările artistice ce se vor organiza, e vorba să se 
facă şi un pelerinagiu la Dumbrăveni, unde se află bustul poetului. 

La 28 Aprilie a. cor. a avut loc o nouă întrunire a profesorilor, în sala senatului 
universitar. S’a decis ca la 14 Iunie să se organizeze la Teatrul Naţional un festival artistic, la 
care se vor recita şi din operile lui Eminescu. 

S'a hotârât să se intervină la Mitropolitul Moldovei ca să oficieze la Mitropolie un 
parastas pentru odihna sufletului marelui poet. In după amiaza zilei de 14 Iunie d. prof. Al. D. 
Xenopol va ţine o conferință despre Eminescu. 

Soc. «Bucovina» va trimite o delegaţie” (Omagiu... p. 211). 

Nu se știe exact în ce măsură a fost implicat în pregătirea acestui festival A.C. Cuza, 
care peste 5 ani avea să editeze volumul Mihail Eminescu, Opere complete. Cert este că, în 
aceeași perioadă, Victor și Gheorghe Eminescu i se adresau lui A.C. Cuza, autoinvitându-se la 
festival și scriindu-i despre necesitatea ca Eminescu „să fie cruțat de ori ce măgulire banală și 
convenţională, căci ar fi o impietate”. 

Ala Sainenco, 

„Întâmplător și vremelnic în Iași, atât eu cât și fratemeu, socotim că gestul pe care îl 
faceţi — și care nu este singurul — pentru prietenul Dv Mihai Eminescu, — trebuie să fie cruțat de 
ori ce măgulire banală și convențională, căci ar fi o impietate. Discreţi, obscuri și anonimi am 
dori și noi să venim la Festival. 

Cu cele mai distinse sentimente, ai dv sinceri devotați, 
Victor Eminescu, avocat — Brăila 
și 


Lt. Eminescu din Aviaţie” 


Text transcris de Mihaela Aniţului, 

Transcrierea reproduce ortografia originalului, păstrat incomplet. 


